TTA จ่อวิ่งฉิว! Q2-Q3 เข้าช่วงไฮ โบรกฯแนะซื้อเป้าหมาย 10.7 บ.
TTA จ่อวิ่งฉิว! Q2-Q3 เข้าช่วงไฮ โบรกฯแนะซื้อเป้า 10.70 บาท
20 พ.ค. 2560

บล.ฟิลลิป (ประเทศไทย) ระบุในบทวิเคราะห์วันนี้ (19 พ.ค.) ว่า บริษัท โทรีเซนไทย เอเยนต์ซีส์ จำกัด (มหาชน) หรือ TTA ไตรมาส1/60มีกำไร 87 ล้านบาท จากปีก่อนขาดทุน 231 ล้านบาท มาจากเดินเรือที่ฟื้นตัวขึ้นมาก รายได้รวม +5%  เทียบช่วงเดียวกันของปีก่อนที่ 3,103 ล้านบาท หลักใหญ่มาจากเดินเรือที่รายได้ +38.2%จากค่าระวาง +87.2% เป็น 7,015ดอลลาร์/วัน/ลำ และ UMSรายได้ +49.8%ทั้งจากปริมาณและราคาขายที่สูงขึ้น ชดเชยรายได้ MMLที่ -9.2%จากอัตราใช้งานสินทรัพย์ลดลงจาก 40%เหลือ 28%
แม้รายได้ค่าเช่าจะสูงขึ้น และ PMTAรายได้ -11.5%ปริมาณขายเพิ่มเล็กน้อย แต่ราคาขาย/ตันลดลง โดยหากพิจารณากำไรเดินเรือจะมีกำไรสูงสุด ตามด้วย PMTAที่มีกำไรเล็กน้อยจากขาดทุน FX ส่วน MMLและ UMSขาดทุน หากไม่นับรวมรายการพิเศษ TTAจะมีกำไรที่ 66 ล้านบาท
เดินเรือยังจะเป็นตัวหนุนสำคัญ จากภาวะอุตสาหกรรมเข้าสู่สมดุลดีขึ้น ทำให้คาดค่าระวางเรือฟื้นตัว, MML จะเข้า high seasonใน 2Q-3Q จะทำให้รายได้ฟื้นตัวจาก 1Q60,PMTA2Q เป็น high season ปริมาณขายดีขึ้น จะหนุนให้กำไรฟื้นตัว ขณะที่ UMSจะถูกกดดันจากราคาถ่านหินที่กลับมาอ่อนตัวเทียบไตรมาสก่อนหน้า
ทางฝ่ายยังคงคาดการณ์กำไรของ TTA ที่ 550 ล้านบาทไว้ก่อน ราคาพื้นฐานยังคงไว้ที่ 10.70 บาท ราคาหุ้นลดลง upsideมากขึ้น ปรับคำแนะนำเป็น “ซื้อ” จาก “ทยอยซื้อ”